open-index/open-wikipedia-markdown huggingface dataset:
Αγέλαστος πέτρα (ταινία)

Το  **Αγέλαστος Πέτρα** (2000) είναι ένα ντοκιμαντέρ από τον σκηνοθέτη Φίλιππο Κουτσαφτή.  Το κυρίως θέμα της ταινίας είναι η Ελευσίνα.  Τα γυρίσματα της ταινίας διήρκεσαν 10 χρόνια.  Η ταινία παρουσιάζει τις ζωές ορισμένων κατοίκων της Ελευσίνας.****** Καθημερινοί, απλοί άνθρωποι παρελαύνουν μπροστά από τον φακό απαθανατίζοντας έτσι το κομμάτι της Ελευσίνας που κρατάνε μέσα τους.

## Διακρίσεις
Η ταινία βραβεύτηκε με το *Βραβείο Κοινού* στο 41ο Φεστιβάλ Κινηματογράφου Θεσσαλονίκης. 

## Παραπομπές


## Εξωτερικοί σύνδεσμοι
* Σελίδα για την ταινία από το Φεστιβάλ Κινηματογράφου Θεσσαλονίκης
* Αφιέρωμα για την ταινία από την εφημερίδα "Το Βήμα"

Κατηγορία:Ελευσίνα
Κατηγορία:Ελληνικές ταινίες της δεκαετίας 2000
Κατηγορία:Ταινίες του 2000
Κατηγορία:Ελληνόφωνες ταινίες
Κατηγορία:Ελληνικά ντοκιμαντέρ
Κατηγορία:Ταινίες γυρισμένες στην Ελλάδα
Χημική ιδιότητα

Με τον όρο **χημική ιδιότητα** (στη Χημεία) προσδιορίζεται το χαρακτηριστικό μιας ουσίας που επηρεάζει τη συμπεριφορά της όταν αλληλεπιδρά με άλλες ουσίες,  υπό οποιεσδήποτε συνθήκες.

Οι χημικές ιδιότητες είναι εκείνες βάσει των οποίων κατηγοριοποιούνται οι διάφορες ουσίες. Οι χημικές ιδιότητες των σωμάτων  εξαρτώνται από τη χημική τους σύσταση.
Γεωφυσική

**Γεωφυσική** καλείται ο κλάδος των Φυσικών Επιστημών, ο οποίος έχει ως αντικείμενο τη μελέτη των φυσικών φαινομένων που σχετίζονται με και διαδραματίζονται στη Γη με τη χρήση σεισμικών και ηλεκτρομαγνητικών μεθόδων, καθώς και μεθόδων καταγραφής ραδιενεργών φαινομένων.

Στο πεδίο της Γεωφυσικής περιλαμβάνονται οι εξής επιμέρους τομείς:
* Σεισμολογία

* Βαρυτομετρία (μέτρηση και μελέτη του πεδίου βαρύτητας της Γης)

* Μετεωρολογία

* Γεωμαγνητική (μέτρηση και μελέτη του γήινου μαγνητικού πεδίου)

* Ωκεανογραφία

* Υδρολογία (ή Υδρογεωλογία)

* Γεωδυναμική (ποσοτική μελέτη του εσωτερικού της Γης)

* Τεκτονική (μελέτη των γεωλογικών διεργασιών στη Γη)

* Γεωμηχανική

* Ορυκτοφυσική

* Εφαρμοσμένη Γεωφυσική

Η συμβολή της Γεωφυσικής στην κατανόηση αλλά και την πρόβλεψη σεισμών, ηφαιστειακών εκρήξεων, των καιρικών συνθηκών και φαινομένων, καθώς και στον εντοπισμό αποθεμάτων ορυκτού πλούτου (πετρελαίου, αερίων, μεταλλευμάτων και νερού) είναι αποφασιστικής σημασίας.

## Εφαρμοσμένη Γεωφυσική

Η **Εφαρμοσμένη Γεωφυσική** είναι ο τομέας της επιστήμης που μελετά και αξιοποιεί φυσικά φαινόμενα που συμβαίνουν ή δημιουργούνται στη Γη. Μέσα από τη χρήση μετρήσεων χαρακτηριστικών μεγεθών στην επιφάνεια, στον αέρα ή στο υπέδαφος, δίνει τη δυνατότητα αποτύπωσης της μορφής του υπεδάφους σε περιοχές με συγκεκριμένες φυσικές ιδιότητες. Τα φυσικά φαινόμενα που μελετώνται περιλαμβάνουν τη βαρύτητα, τον μαγνητισμό, τον ηλεκτρισμό, τον ηλεκτρομαγνητισμό, τη διάδοση των σεισμικών κυμάτων κ.ά. Οι φυσικές ιδιότητες που σχετίζονται με αυτά είναι η πυκνότητα, η μαγνητική επιδεκτικότητα, η αγωγιμότητα ή η ειδική αντίσταση, η διηλεκτρική σταθερά, η ταχύτητα διάδοσης των σεισμικών κυμάτων κ.λπ.

## Βιβλιογραφία


Κατηγορία:Εφαρμοσμένη και διεπιστημονική φυσική
*
Γεωφυσικη
Τζορτζ Κραμπ

Ο **Τζορτζ Κραμπ** (*George Crabbe*, 24 Δεκεμβρίου 1754 – 3 Φεβρουαρίου 1832) ήταν Άγγλος ποιητής, χειρουργός και κληρικός. Είναι περισσότερο γνωστός για τη ρεαλιστική μορφή αφήγησης και τις περιγραφές της ζωής της εργατικής και μεσαίας τάξης. 

## Κυριότερα ποιήματα
* *Το χωριό* (*The Village*, 1783)
* *Η εφημερίδα* (*The Newspaper*, 1785)

## Παραπομπές


## Εξωτερικοί σύνδεσμοι
* 

Κατηγορία:Άγγλοι ποιητές
Τζορτζ Μόουζες Χόρτον

Ο **Τζορτζ Μόουζες Χόρτον** (*George Moses Horton*, 1797? – 1883?), ήταν αφρο-αμερικανός ποιητής. Εγραψε συναισθηματικά ερωτικά ποιήματα και διαμαρτυρίες ενάντια στη δουλεία. Υπήρξε ένας από τους πρώτους μαύρους επαγγελματίες συγγραφείς στην Αμερική.

Το πρώτο του βιβλίο ποίησης είχε τίτλο *Η ελπίδα της ελευθερίας* (*The Hope of Liberty*, 1829).

## Παραπομπές


Κατηγορία:Αμερικανοί ποιητές
Κατηγορία:Αμερικανοί διηγηματογράφοι
Κατηγορία:Συγγραφείς παιδικής και νεανικής λογοτεχνίας
Τζον Μπλάκγουελ

Ο **Τζον Μπλάκγουελ** (*John Blackwell*, 1797 – 19 Μαΐου 1840) ήταν Ουαλός ποιητής και πεζογράφος. Θεωρείται ο πατέρας της σύγχρονης ουαλικής λυρικής παράδοσης.

Κατηγορία:Ουαλοί ποιητές
Κατηγορία:Λυρικοί ποιητές
Ζακ Μπορέλ

Ο **Ζακ Μπορέλ** (*Jacques Borel*, 17 Δεκεμβρίου 1925 - 25 Σεπτεμβρίου 2002) ήταν Γάλλος συγγραφέας, μεταφραστής και κριτικός.

Το κυριότερο μυθιστόρημά του, *L'Adoration* (1965), το οποίο κέρδισε το Βραβείο Γκονκούρ ήταν ημι-αυτοβιογραφικό και αφορούσε στη σχέση μιας χήρας γυναίκας με το γιο της.

## Παραπομπές


Κατηγορία:Γάλλοι συγγραφείς
Χαρά (αστέρας)

Στην αστρονομία αυτό το ιδιαίτερο όνομα (**Chara** στα λατινικά και διεθνώς) έχει ο αστέρας **β (βήτα) [[Κύνες Θηρευτικοί|Θηρευτικών Κυνών]]** (*Beta Canum Venaticorum*, β CVn). Ονομάσθηκε έτσι από το όνομα του ενός από τους δύο «θηρευτικούς κύνες» (κυνηγόσκυλα) του Βοώτου, που φαντάσθηκε ο Εβέλιος και δημιούργησε τον αστερισμό αυτό.  Επειδή έχει φασματικό τύπο και ηλικία παρόμοια με αυτά του Ηλίου, συγκαταλέχθηκε ανάμεσα στα άστρα που μπορεί να διαθέτουν κατοικήσιμους πλανήτες. Μάλιστα, το 2006 η Αμερικανίδα αστρονόμος Δρ. Margaret Turnbull απεκάλεσε τη Χαρά «τον πιθανότερο γειτονικό αστέρα για την ύπαρξη τεχνολογικώς ανεπτυγμένων ευφυών εξωγήινων όντων». Η επιφανειακή του θερμοκρασία υπολογίζεται στους 5.600°C και η ηλικία του στα 4 δισεκατομμύρια έτη. Η μάζα του είναι 8% μεγαλύτερη της ηλιακής, η ακτίνα του 5% μεγαλύτερη και η απόλυτη λαμπρότητά του 20% μεγαλύτερη της ηλιακής (απόλυτο μέγεθος +4,64).

## Παραπομπές


Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου G
Κατηγορία:Θηρευτικοί Κύνες
Χαρά (αποσαφήνιση)

Ο όρος **χαρά** μπορεί να αναφέρεται σε δύο έννοιες:

*Το ανθρώπινο συναίσθημα **[[χαρά]]**.
*Τον αστέρα **[[Χαρά (αστέρας)|Χαρά]]** (Chara) ή β Θηρευτικών Κυνών.
Ιμπεριαλισμός

Ο **ιμπεριαλισμός** (γνωστός και ως επεκτατισμός) αποτελεί πολιτική επέκτασης του ελέγχου ή της εξουσίας που ασκείται σε ξένες οντότητες ως μέσο απόκτησης και/ή διατήρησης μιας αυτοκρατορίας. Αυτό συμβαίνει είτε μέσω άμεσης εδαφικής κατάκτησης ή εποικισμού είτε με έμμεσες μεθόδους άσκησης ελέγχου στα πολιτικά και/ή τα οικονομικά δρόμενα άλλων κρατών. Ο όρος αυτός χρησιμοποιείται συχνά για να περιγράψει την πολιτική επικυριαρχίας ενός έθνους σε άλλες χώρες, ανεξάρτητα από το αν το έθνος θεωρεί τον εαυτό του μέρος της αυτοκρατορίας. Η «Εποχή του Ιμπεριαλισμού» συνήθως αναφέρεται στην περίοδο του Νέου Ιμπεριαλισμού που ξεκίνησε το 1860, όταν κυρίαρχα ευρωπαϊκά κράτη ξεκίνησαν τον αποικισμό άλλων ηπείρων.

Ετυμολογικά, ο όρος *ιμπεριαλισμός* προέρχεται από τη λατινική λέξη *imperium* (*αυτοκρατορία*) και αρχικά αποτέλεσε νεολογισμό στη γαλλική γλώσσα (*impérialisme*), κατά τα τέλη του 1800 , για να περιγράψει την πολιτική κάποιων κρατών, όπως οι επεκτάσεις της Βρετανίας και της Γαλλίας στην Αφρική και την Αμερική. 

Στο έργο του *Ιμπεριαλισμός, το Ανώτατο Στάδιο του Καπιταλισμού* ο Λένιν υποστήριξε ότι ο καπιταλισμός στις αρχές του 20ού αιώνα πέρασε σε ένα νέο στάδιο, τον ιμπεριαλισμό, αποσκοπώντας στην εύρεση νέων αγορών και πόρων. Η θεωρία της μετάβασης του καπιταλισμού στο νέο στάδιο, τον ιμπεριαλιστικό καπιταλισμό  υποστηρίχτηκε επίσης από τη Ρόζα Λούξεμπουργκ. Το βασικό χαρακτηριστικό του ιμπεριαλισμού σε σχέση με την προηγούμενη ποιότητα του καπιταλισμού είναι κατά το Λένιν "το πέρασμα από την κατάκτηση των εδαφών στο μοίρασμα και ξαναμοίρασμα των αγορών ανάμεσα στα ιμπεριαλιστικά κέντρα. Μοίρασμα των αγορών σημαίνει και εξαγωγή των καπιταλιστικών κοινωνικών σχέσεων στις αποικίες".  

Έκτοτε, ο όρος αυτός έχει επεκταθεί από τους Μαρξιστές διανοούμενους ώστε να αποτελεί συνώνυμο της καπιταλιστικής διεθνούς αγοράς και του τραπεζικού συστήματος.

## Παραπομπές


## Δείτε επίσης
Αποικισμός

## Εξωτερικοί σύνδεσμοι
* 
*
Τζοάνα Κρούπα

Η **Τζοάνα Κρούπα** ή **Γιοάνα Κρούπα** (*Joanna Krupa*, η ορθή πολωνική προφορά είναι: Γιοάνα Κρούπα, 23 Απριλίου 1979) είναι Πολωνή ηθοποιός και μοντέλο.

Η Τζοάνα Κρούπα γεννήθηκε στις 23 Απριλίου του 1979 στη Βαρσοβία της Πολωνίας. Μεγάλωσε στο Σικάγο του Ιλλινόις, στις Η.Π.Α και τώρα μένει στο Λος Άντζελες της Καλιφόρνια. Έχει δύο μικρότερες αδελφές, τη Μάρθα (αγγλ. Martha) και την Καρλίνα (αγγλ. Carlina). Ο πατέρας της Στέβεν Κρούπα (αγγλ. Steven Krupa) είναι ξενοδόχος.

## Σταδιοδρομία
Η Τζοάννα έχει κάνει εξώφυλλα σε πολλά περιοδικά, μεταξύ των οποίων τα FHM, Personal, Inside Sport, Stuff, Steppin Out, Teeze, και Maxim. Το αμερικανικό Playboy Ιουλίου του 2005 έχει ενα εκτενές φωτογραφικό αφιέρωμα στη Τζοάννα. Το περιοδικό Maxim την κατατάσσει 61η στη λίστα με τις 100 πιο "καυτές" παρουσίες του 2006. Εμφανίζεται επίσης στη σελίδα του περιοδικού με φωτογραφίες από τα Κορίτσια του Maxim. Το γερμανικό *Maxim* την ψήφισε φωτομοντέλο της χρονιάς για το έτος 2004/2005. Το περιοδικό GQ παρουσιάζει την Τζοάννα στο τέυχος Οκτωβρίου με τον υπότιτλο: "Τζοάνα Κρούπα - Η πιο σέξι γυναίκα στον κόσμο; Οι αποδείξεις εντός..."

Στη συνέντευξη της στο *Playboy* δήλωσε ότι είχε σχέση με τον ηθοποιό Τζένσεν Ακλς (αγγλ. Jensen Ackles) της τηλεοπτικής σειράς *Smallville* (ελλ. "Σούπερμαν - Τα Χρόνια της Νιότης"). Απο το 2006 πιθανολογείτε ότι δεν είναι πλέον μαζί, εντούτοις δεν έχει αποδειχθεί. Ο Τζένσεν πρωταγωνιστεί στην τηλεοπτική σειρά *Supernatural*. Συμμετείχε ακόμα στην τηλεοπτική εκπομπή *The Man Show* σαν χορεύτρια, για σύντομο χρονικό διάστημα. Αργότερα δήλωσε ότι ήταν μεν διασκεδαστικό, άλλα στην ουσία ήταν απλά χάσιμο χρόνου.
## Φιλμογραφία
* *Skinner Box* (2006) Samantha
* *Ripple Effect* (2006) Victoria
* *The Dog Problem* (2006) Taffy
* *Scary Movie 4* (2006) 
* *CSI: Crime Scene Investigation* (2006)
* *Max Havoc: Curse of the Dragon* (2004) Jane
* *Las Vegas* (2004) Nicole
* *The Man Show* (1999) Juggy Dancer (2002-2003)
* *Planet of the Apes* (2001) Friend at Leo's Party
* *The X Show* (2001) Model
* *Son of the Beach* (2000)
* *ER* (1994) (δεν αναφέρεται στους τίτλους)
## Εξωτερικοί σύνδεσμοι
* 
* Επίσημη ιστοσελίδα
## Αναφορές


Κατηγορία:Πολωνές ηθοποιοί κινηματογράφου
Κατηγορία:Πολωνές μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ανυπότακτες Καρδιές

Οι ***Ανυπότακτες Καρδιές*** (πρωτότυπος τίλος ***Rebelde Way***) είναι μια βραβευμένη αργεντίνικη νεανική τηλενουβέλλα, παραγωγής του τηλεοπτικού δικτύου Telefe. Ο πρωτότυπος τίτλος της είναι *Rebelde Way* (*Rebelde* στα ισπανικά σημαίνει *επαναστάτης*, ενώ η λέξη *Way* προέρχεται από την αγγλική γλώσσα, και πιο συγκεκριμένα είναι μέρος της ονομασίας του ιδιωτικού σχολείου  «Elite *Way* School» όπου λαμβάνει τόπο η ιστορία). Η σειρά προβλήθηκε για πρώτη φορά στην Αργεντινή τη σεζόν 2002-2003 και αποτελεί δημιουργία της Κρις Μορένα. Στην Ελλάδα, προβλήθηκε από το 2005 έως το 2007 στην ΕΤ1 και σημείωσε μεγάλη επιτυχία. Στην Κύπρο προβλήθηκε από τον ΑΝΤ1.

## Διανομή

* Γιώτα Μηλίτση / Χρυσούλα Παπαδοπούλου ως Μαρίσα
* Νικολέττα Βλαβιανού ως Μία / Νάτσο
* Γιώργος Χατζηγεωργίου ως Μανουέλ / Πάμπλο / καθηγητής Σαντιάγκο
* Σία Κοσκινά ως Λούνα / Πιλάρ / Βίκο / Εουχένια
* Μαρία Ζερβού ως Λούνα / Βίκο
* Ευτυχία Λιβανίου ως Πιλάρ / Εουχένια
* Γιώργος Πετρόχειλος ως Μάρκο / διευθυντής
* Σταμάτης Γαρδέλης / Νίκος Νίκας ως Φράνκο Κολούτσι
* Γιώργος Κωνσταντής / Ηλίας Ζερβός / Γιάννης Ματαράγκας / Αυγερινός Σουλόπουλος ως Σέρτζιο Μπασταμέντε
* Χρήστος Συριώτης ως Τόμας / Γκίντο / Πίτερ
* Δέσποινα Πολυκανδρίτου ως Βίκο / Σόνια Ρέι / Εουχένια
* Ντίνα Μιχαηλίδου ως Σόνια Ρέι
* Σπύρος Μπιμπίλας ως Χοακίν

## Προβολή
Η σειρά προβλήθηκε στις παρακάτω χώρες με μεγάλη ή μικρότερη επιτυχία, καθώς σε αρκετές περιπτώσεις η τηλενουβέλλα προβαλλόταν από συνδρομητικό κανάλι: Αργεντινή, Αυστρία, Βολιβία, Βοσνία-Ερζεγοβίνη, Γουατεμάλα, Δομινικανή Δημοκρατία, Ελλάδα, Ινδονησία, Ισπανία, Ισραήλ, Κολομβία, Κύπρος, Ονδούρα, Ουγγαρία, Ρουμανία, Ρωσία, Τουρκία, Ουκρανία, Ουρουγουάη, Βόρεια Μακεδονία.

Πολλά τηλεοπτικά δίκτυα ενδιαφέρθηκαν για το σενάριο της σειράς, αγόρασαν τα δικαιώματά του και το προσάρμοσαν στα δεδομένα των χωρών τους, φτιάχνοντας τις δικές τους εκδοχές της σειράς. Οι διαφορετικές εκδοχές της σειράς είναι οι εξής αυτές του Μεξικό (*[[Rebelde]]*), της Ινδίας (*Remix*, Star One), της Πορτογαλίας (*Rebelde Way*, SIC), της Χιλής (*Corazon Rebelde*, Canal 13), της Βραζιλίας (*Rebelde*), των Ηνωμένων Πολιτειών (*Rebeld Day*) και της Ελλάδας (*Γ4*, Alpha).

## Παραπομπές

## Εξωτερικοί σύνδεσμοι
* Επίσημη ιστοσελίδα 
*  στο IMDb

Κατηγορία:Τηλενουβέλες
Κατηγορία:Αργεντίνικες τηλεοπτικές σειρές
Ωδή στη Χαρά

thumb|250px|Η Ωδή στη Χαρά (μικρό τμήμα)
Η **Ωδή στη Χαρά** (στα γερμανικά *Ode an die Freude*) είναι ωδή που γράφτηκε το 1785 από τον Γερμανό ποιητή και ιστορικό Φρίντριχ Σίλερ την οποία και δημοσίευσε το επόμενο έτος. Η ωδή αυτή που περιλαμβάνει 108 στίχους, στη τελική του μορφή, έγινε ευρύτερα γνωστή όταν μελοποιήθηκε από τον Λούντβιχ βαν Μπετόβεν το 1824, ο οποίος την ενέταξε στο τέταρτο και τελευταίο μέρος της Ενάτης συμφωνίας του, ως χορωδιακή συμφωνία, για τέσσερις σόλο φωνές, χορωδία και ορχήστρα σε ρε μείζονα.

Λιγότερο γνωστές μελοποιήσεις είναι αυτή του Φραντς Σούμπερτ (για φωνή και πιάνο του 1815) και του Πιότρ Τσαϊκόφσκι (για σόλο φωνές, χορωδία και ορχήστρα και στίχους στα ρώσικα, του 1865).

Το ποίημα *Ωδή στη Χαρά* εκφράζει την ιδεαλιστική άποψη του Σίλερ για συναδέλφωση όλων των λαών, την οποία συμμεριζόταν ο Μπετόβεν. Το 1972, η *Ωδή στη Χαρά* του Μπετόβεν έγινε ο ύμνος του Συμβουλίου της Ευρώπης, και το 1985 αναγνωρίστηκε από τους ηγέτες της ΕΕ ως ο ύμνος της Ευρωπαϊκής Ένωσης. Ο ύμνος δεν έχει λόγια, παρά μόνο μουσική. Με την παγκόσμια γλώσσα της μουσικής, αυτός ο ύμνος εκφράζει τα ευρωπαϊκά ιδανικά της ελευθερίας, της ειρήνης και της αλληλεγγύης.

## Παραπομπές


## Βιβλιογραφία
* Esteban Buch. *Beethoven: Η ενάτη συμφωνία, Μια πολιτική ιστορία.* Μετάφραση Ελένη Αναστασάκη. Εκδόσεις Δαρδανός Χρήστος. Αθήνα. 2003. ISBN 9789603801337.

## Εξωτερικοί σύνδεσμοι

* Παιδική Χορωδία Σπύρου Λάμπρου - Ύμνος Της Χαράς (Official Audio).

Κατηγορία:Γερμανικά ποιήματα
Κατηγορία:Συνθέσεις του Λούντβιχ βαν Μπετόβεν
Κατηγορία:Κλασική μουσική
Κατηγορία:Ευρωπαϊκή Ένωση
Κατηγορία:Φρίντριχ Σίλερ
Σίλερ

Ο όρος **Σίλερ** (**Schiller** , φων. shĭl'ər)* μπορεί να αναφέρεται:

* Στο Γερμανό ποιητή, φιλόσοφο, ιστορικό και δραματουργό *'Φρίντριχ Σίλερ** ''(Friedrich Schiller)''
* Στο Γερμανό δικηγόρο και δημιουργό ουράνιου άτλαντα **Ιούλιο Σίλερ**.
* Στο γερμανικό μουσικό συγκρότημα **Schiller'''
Μάια

Η λέξη **Μάια** μπορεί να αναφέρεται σε ένα από τα παρακάτω:

* Μάια (Πορτογαλία), πόλη της Πορτογαλίας
* Μάιαρ (ενικός: Μάια), στη μυθολογία του Τζ.Ρ.Ρ. Τόλκιν, θεότητα που ανήκει στις κατώτερες τάξεις των Άινουρ, αγγελικά όντα που προϋπήρχαν της δημιουργίας της Έα.
* Μάια (τραγουδίστρια), Αμερικανίδα τραγουδίστρια.
* Μάια (τροφός), παραμάνα του Τουταγχαμών
Μάγκι Τσενγκ

Η **Μάγκι Τσενγκ** (*张曼玉*, 20 Σεπτεμβρίου 1964) είναι ηθοποιός από το Χονγκ Κονγκ.

Η Μάγκι Τσενγκ πέρασε μεγάλο μέρος της παιδικής της ηλικίας και της εφηβείας στο Ηνωμένο Βασίλειο. Όταν επέστρεψε στο Χονγκ Κονγκ, συμμετείχε στο διαγωνισμό ομορφιάς *Miss Hong Kong* το 1983 και κέρδισε την δεύτερη θέση, ενώ ήταν φιναλίστ και στα καλλιστεία *Miss World* την ίδια χρονιά. Είναι περισσότερο γνωστή για τους ρόλους της στις ταινίες *Ερωτική επιθυμία* (*In the Mood for Love*), *[[2046 (ταινία)|2046]]* και *Ήρωας* (*Hero*). Έχει βραβευτεί στο Φεστιβάλ των Καννών με το βραβείο της καλύτερης ηθοποιού για τον ρόλο της στη ταινία *Clean*  και στο Φεστιβάλ Βερολίνου για την ταινία *Center Stage*. Για την ταινία *In the Mood for Love* βραβεύτηκε ως καλύτερη ηθοποιός στα Hong Kong Film Awards  και στα Golden Horse Film Awards.

To 1998 παντρεύτηκε τον Γάλλο σκηνοθέτη Olivier Assayas με τον οποίο συνεργάστηκε στις ταινίες *Irma Vep* και *Clean*. Ο γάμος τους έληξε το 2001.

## Επιλεγμένη φιλμογραφία
**Clean* (2004)
**[[2046 (ταινία)|2046]]* (2004)
**Hero* (*Ήρωας*) (2002)
**In the Mood for Love* (*Ερωτική επιθυμία*) (2000) 
**Augustin, King of Kung-Fu* (2000) 
**Sausalito* (2000) 
**Chinese Box* (USA 1998)
**The Soong Sisters* (1997) 
**Irma Vep* (1996) 
**Comrades: Almost a Love Story* (1996) 
**Ashes of Time* (1994) 
**In Between* (1994) 
**Mad Monk* (1993)  
**First Shot* (1993) 
**Executioners* (1993) 
**Boys are Easy* (1993) 
**Flying Dagger* (1993) 
**The Eagle Shooting Heroes* (1993) 
**Enigma of Love* (1993) 
**Green Snake* (1993) 
**Holy Weapon* (1993) 
**The Heroic Trio* (1993) 
**The Bare-Footed Kid* (1993) 
**Millionaire Cop* (1993) 
**Police Story 3* (1992) 
**Twin Dragons * (1992) 
**Moon Warriors* (1992) 
**What a Hero!* (1992) 
**New Dragon Gate Inn* (1992) 
**True Love* (1992) 
**All's Well, Ends Well* (1992) 
**Rose* (1992) 
**Centre Stage* (1991) 
**Days of Being Wild* (1991)
**As Tears Go By* (1988)

## Παραπομπές


## Εξωτερικοί σύνδεσμοι

*[Η Μάγκι Τσενγκ στο [Internet Movie Database]]
*Ιστοσελίδα με βιογραφία, φιλμογραφία και φωτογραφίες της Μάγκι Τσενγκ
*[Η Μάγκι Τσενγκ στο [Rotten Tomatoes]]
*Συνέντευξη στο BBC για το ''In the Mood for Love'' 

Κατηγορία:Ηθοποιοί από το Χονγκ Κονγκ
Κατηγορία:Πρέσβεις Καλής Θέλησης της UNICEF
Κοκτέιλ μολότοφ

thumb|right|200px|Κοκτέιλ μολότοφ φινλανδικής κατασκευής με σπιρτόξυλο για εμπρηστικό μηχανισμό.
Το **κοκτέιλ μολότοφ** (ή λανθασμένα **βόμβα μολότοφ**) είναι εμπρηστικός μηχανισμός. Η ορολογία που συχνά χρησιμοποιείται και την περιγράφει ως βόμβα είναι καταχρηστική, καθώς δεν πρόκειται για εκρηκτικό μηχανισμό παρά μόνο για εμπρηστικό. 

## Περιγραφή
Αποτελείται από γυάλινη φιάλη γεμάτη κατά ένα μέρος με εύφλεκτο υγρό, το στόμιο της οποίας κλείνεται με ύφασμα. Συνήθως μια φιάλη χωρητικότητας ενός λίτρου γεμίζεται με δύο τρίτα πετρέλαιο και ένα τρίτο λάδι. Έπειτα κατασκευάζεται ένα φιτίλι από ένα κουρέλι μουσκεμένο σε βενζίνη και μετά εμπήγνυται στο στόμιο της φιάλης. Η φιάλη πωματίζεται με φελλό και το φιτίλι ανάβεται. Μετά η φιάλη εκτοξεύεται και, όταν σπάσει με την πρόσκρουσή της, ξεσπά σε φλόγες, προσθέτοντας στο μείγμα 1 ή 2 (το πολύ) ταμπλέτες ναφθαλίνης έχουμε 1 με 1,5 μέτρο μεγαλύτερη φλόγα (σε ύψος). Το κοκτέιλ μολότοφ, λόγω της απλής του κατασκευής, χρησιμοποιείται σε μάχες πόλεων.

## Ιστορία
thumb|250px|right|Το «πανέρι» των Σοβιετικών εναντίον της Φινλανδίας ήταν μια βόμβα που περιείχε μέσα της άλλες 60 μικρές εμπρηστικές βόμβες, οι οποίες διασκορπίζονταν κατά την πτώση
Η ευκολία κατασκευής και χρήσης της ανακαλύφτηκε από παλιά. Γνωστά παρόμοια όπλα είναι το υγρό πυρ στην εποχή του Βυζαντίου, καθώς και άλλες παρεμφερείς κατασκευές βολής. 

Αναφορές χρήσης στην σύγχρονη εποχή έχουμε τον καιρό του εμφύλιου πολέμου το 1918-1922 στη Ρωσία και αργότερα, στον εμφύλιο πόλεμο της Ισπανίας το 1936-1938. Η σημερινή της ονομασία είναι όμως μεταγενέστερη. 

Η ονομασία της προέρχεται από τον Σοβιετικό υπουργό Εξωτερικών επί διακυβέρνησης Στάλιν, τον Βιατσεσλάβ Μιχάηλοβιτς Μόλοτοφ (Вячеслав Михайлович Молотов). Κατά τη διάρκεια της επίθεσης του Κόκκινου Στρατού εναντίον των Φινλανδών το Νοέμβριο του 1939, ο Μόλοτοφ σε ραδιοφωνικό του μήνυμα προς τον σοβιετικό λαό υποστήριξε πως η χώρα του δεν έριχνε βόμβες, αλλά «πανέρια» με τρόφιμα στους πεινασμένους Φινλανδούς. Τότε οι Φινλανδοί ονόμασαν ειρωνικά τις βόμβες αυτές «βόμβες πικ-νικ του Μολότοφ» και ως αντίδραση χρησιμοποίησαν εμπρηστικές φιάλες κατά των σοβιετικών αρμάτων, ονομάζοντές τες, επίσης ειρωνικά, «κοκτέιλ Μολότοφ».

Εκτός από τον Φιννοσοβιετικό πόλεμο, χρησιμοποιήθηκαν επίσης κατά τη διάρκεια του Ισπανικού Εμφυλίου Πολέμου, από τους ίδιους τους Σοβιετικούς κατά των Ναζί, κατά τη διάρκεια της Άνοιξης της Πράγας και σε πολλές ανά τον κόσμο εξεγέρσεις, συμπεριλαμβανομένων και των ελληνικών ταραχών του 2008.

## Δείτε επίσης

* Αυτοσχέδιος εκρηκτικός μηχανισμός
* TM 31-210 Improvised Munitions Handbook

## Παραπομπές

## Εξωτερικοί σύνδεσμοι

* Η χρήση του κοκτέιλ μολότοφ στο Β΄ Παγκόσμιο Πόλεμο

Κατηγορία:Βόμβες
Κατηγορία:Εκρηκτικά
Βιοφυσική

Η **Βιοφυσική** ή *Βιολογική Φυσική*  είναι ο διεπιστημονικός κλάδος της Βιολογίας  και της Φυσικής που μελετά εκείνα τα φυσικά φαινόμενα που συνδέονται άμεσα ή έμμεσα με την έμβια ύλη (μικροοργανισμοί,φυτά, ζώα, άνθρωπος).

Κύριο αντικείμενο της Βιοφυσικής είναι η διερεύνηση των φυσικών διαδικασιών που εξελίσσονται στους ανθρώπους και στους άλλους έμβιους οργανισμούς, καθώς και οι επιδράσεις διαφόρων μορφών ενεργείας( π.χ. της θερμότητας, του φωτός, ιονιζουσών ή μη ακτινοβολιών ) ή της βαρύτητας  στα φυτά,  στα ζώα και στον άνθρωπο. Παράλληλα η Βιοφυσική επιστήμη από κοινού με άλλες βιολογικές επιστήμες-βιοεπιστήμες (π.χ. Βιοχημεία, Φυσιολογία) επιστρατεύεται για τον εντοπισμό των αιτιών των διαφόρων ασθενειών.

Κλάδος της Βιοφυσικής είναι και η **Υγειοφυσική** με κύρια μελέτη την επίδραση των διαφόρων ακτινοβολιών, ειδικότερα των πυρηνικών αντιδραστήρων στην υγεία του ανθρώπου.

## Εξωτερικοί σύνδεσμοι
* 
* 

Κατηγορία:Εφαρμοσμένη και διεπιστημονική φυσική

Βιοφυσικη
Χαμίντ Καρζάι

Ο **Χαμίντ Καρζάι** (24 Δεκεμβρίου 1957) είναι πολιτικός από το Αφγανιστάν και ο πρώτος δημοκρατικά εκλεγμένος πρόεδρος της χώρας.

Ο Καρζάι γεννήθηκε στο Κανταχάρ στις 24 Δεκεμβρίου 1957 και ανήκει στην ισχυρή φυλή των Ποπαλζάι, μια φυλή της εθνότητας Παστούν, από την οποία προήλθαν πολλοί Αφγανοί βασιλιάδες. Κατάγεται από οικογένεια που στο παρελθόν υποστήριξε τον μονάρχη Μοχάμεντ Ζαχίρ Σαχ.

Σπούδασε πολιτικές επιστήμες στο Σιμλά (Ινδία) από το 1978 έως το 1983. Μετά τις σπουδές του επισκέφτηκε αρκετές φορές τις ΗΠΑ, όπου έχει συγγενείς. Στα τέλη της δεκαετίας του 1980 επέστρεψε στο Αφγανιστάν για να υποστηρίξει τις αντισοβιετικές δυνάμεις της χώρας. Αφού οι σοβιετικές δυνάμεις εγκατέλειψαν την χώρα, έγινε υπουργός της κυβέρνησης του Μπουρχανουντίν Ραμπάνι.

Αφού ήρθαν στην εξουσία οι Ταλιμπάν, ο Καρζάι κατέφυγε το 1996 στην πρεσβεία του ΟΗΕ. Το 1997 πήγε με συγγενείς του στο Τουρκμενιστάν, από όπου τελικά κατέληξε στις ΗΠΑ, όπου διέμεινε τα επόμενα χρόνια.

Μετά την τρομοκρατική επίθεση στους δύο δίδυμους πύργους του Παγκόσμιου Κέντρου Εμπορίου της 11 Σεπτεμβρίου 2003 συνεργάστηκε με τις ΗΠΑ με στόχο την πτώση του καθεστώτος των Ταλιμπάν. Στις 4 Δεκεμβρίου 2001 κιόλας οι αφγανικές φατρίες συμφώνησαν στη Βόννη για τη σύνθεση προσωρινής κυβέρνησης στην μετα-Ταλιμπάν εποχή, με επικεφαλής τον Χαμίντ Καρζάι. Στις 22 Δεκεμβρίου του 2001 έγινε προσωρινός πρόεδρος στη χώρα. Εξελέγη πρόεδρος στις προεδρικές εκλογές της 9 Οκτωβρίου 2004, κερδίζοντας σε 21 από τις 34 επαρχίες. Ανέλαβε καθήκοντα στις 7 Δεκεμβρίου 2004.

Ο Χαμίντ Καρζάι είναι παντρεμένος με την Ζινάτ Καρζάι. Τον Ιούνιο του 2007 εκδηλώθηκε αποτυχημένη απόπειρα δολοφονίας του.

## Επανεκλογή 2009
Διεκδίκησε την προεδρία και στις προεδρικές εκλογές που διεξήχθησαν στις 20 Αυγούστου του 2009. Τα πρώτα αποτελέσματα του έδωσαν προβάδισμα με ποσοστό 40,6% έναντι 38,7% του Αμπντάλα Αμπντάλα. Ο δεύτερος κατήγγειλε νοθεία. Στις 8 Σεπτεμβρίου του 2009 ανακοινώθηκε ότι ο Καρζάι είχε ξεπεράσει το 50% (54% ,με καταμετρημένο το 92% των εκλογικών τμημάτων), κάτι που σημαίνει ότι δεν θα διεξαχθεί δεύτερος γύρος. Την ίδια στιγμή, η υποστηριζόμενη από τα Ηνωμένα Έθνη αρμόδια επιτροπή εντόπισε νοθεία και διέταξε μερική ανακαταμέτρηση ψήφων.

Έπειτα από αμερικανικές και συμμαχικές πιέσεις, υποχρεώθηκε να συμφωνήσει στη διεξαγωγή δεύτερου γύρου, στις 7 Νοεμβρίου. Ωστόσο, στις 2 Νοεμβρίου του 2009 οι αρχές ανακοίνωσαν την αναβολή του δεύτερου γύρου και ανακήρυξαν νικητή των εκλογών τον Καρζάι, λόγω της αποχώρησης του αντιπάλου του, Αμπντάλα, από τον δεύτερο γύρο.

## Εξωτερικοί σύνδεσμοι

* Afgha.com - Σελίδα ειδήσεων, περιέχει περισσότερες πληροφορίες για τον Χαμίντ Καρζάι και άλλους πολιτικούς

## Παραπομπές


Κατηγορία:Πρόεδροι του Αφγανιστάν
Κατηγορία:Πόλεμος στο Αφγανιστάν 2001 - 2021
Ίππαρχος

Με το όνομα **Ίππαρχος** αναφέρονται τα παρακάτω πρόσωπα:

*Ίππαρχος ο Ρόδιος, ή Ίππαρχος ο Νικαεύς (περ. 190 π.Χ. - 120 π.Χ.) αρχαίος Έλληνας αστρονόμος, γεωγράφος, χαρτογράφος και μαθηματικός.
*Ίππαρχος ο τύραννος, τύραννος της αρχαίας Αθήνας μετά το 527 π.Χ., γιος του τυράννου Πεισίστρατου.
*Ίππαρχος, Αθηναίος ποιητής της νέας αττικής κωμωδίας.
*Ίππαρχος ο Σταγειρίτης, ένας από τους πέντε εκταλεστές της διαθήκης του Αριστοτέλη.
*Ίππαρχος, πυθαγόρειος φιλόσοφος, σύγχρονος του Λύση.   

## Παραπομπές


Κατηγορία:Αποσαφηνίσεις ονομάτων
Τζον Μάξγουελ Κούτσι

Ο **Τζον Μάξγουελ Κούτσι** (*John Maxwell Coetzee*, 9 Φεβρουαρίου 1940), αναφερόμενος συχνότερα ως **Τζ. Μ. Κούτσι**, είναι Νοτιοαφρικανός μυθιστοριογράφος, γλωσσολόγος, κριτικός και μεταφραστής. Τιμήθηκε με το βραβείο Νόμπελ Λογοτεχνίας το 2003. Το 2002 εγκαταστάθηκε και ζει στην Αυστραλία (Αδελαΐδα), ενώ από το 2006 είναι και Αυστραλός πολίτης.

Πριν από το Βραβείο Νόμπελ, ο Κούτσι είχε βραβευθεί τρεις φορές με το νοτιοαφρικανικό λογοτεχνικό βραβείο CNA, το γαλλικό Prix Femina Étranger, το Διεθνές Βραβείο Μυθοπλασίας των *Irish Times* και δύο φορές με το Βραβείο Μπούκερ.

Ο Κούτσι γεννήθηκε στο Κέιπ Τάουν. Ο πατέρας του, Ζαχαρίας Κούτσι, ήταν δικηγόρος και δημόσιος υπάλληλος, ενώ η μητέρα του, Βέρα Βέμάγερ, δασκάλα.

## Έργα
;Μυθιστορήματα
* *Dusklands* (Σκοτεινοί τόποι) (1974)
* *In the Heart of the Country* (Στην καρδιά της χώρας) (1977) μτφ. Μιλτ.Φραγκόπουλος (εκδ. "Κρύσταλλο")
* *Waiting for the Barbarians* (Περιμένοντας τους βαρβάρους)(1980) μτφ. Αθηνά Δημητριάδου  (εκδ. "Scripta")
* *Life & Times of Michael K* (Ζωή και εποχή του Michael K) (1983)
* *Foe* (Εχθρός) (1986)
* *Age of Iron* (Εποχή του σιδήρου) (1990)
* *The Master of Petersburg* (Ο άρχοντας της Πετρούπολης) (1994)
* *Disgrace* (Ατίμωση) (1999)
* *Elizabeth Costello* (2003)
* *Slow Man* (Αργός άντρας) (2005)
* *Diary of a Bad Year* (Ημερολόγιο ενός κακού χρόνου) (2007)
* *The Childhood of Jesus* (Η παιδική ηλικία του Ιησού)(2013) μτφ. Κατερίνας Σχινά (εκδ. "Μεταίχμιο", Αθήνα, 2014)
* *The Schooldays of Jesus* (Τα σχολικά χρόνια του Ιησού) (2016)

;Διηγήματα και νουβέλες
* *The Lives of Animals* (Η ζωή των ζώων) (1999)
* *A House in Spain* (Ένα σπίτι στην Ισπανία) (2000)
* *The African Experience* (Η αφρικανική εμπειρία) (2002). Επανακυκλοφόρησε το 2014 ως  «Nietverloren»
* *As a Woman Grows Older* (Καθώς η γυναίκα μεγαλώνει) (2004)
* *He and His Man* (Αυτός και ο άνθρωπός του) (2004)
* *The Old Woman and the Cats* (Η γριά και οι γάτες) (2013)

;Μυθιστορηματική αυτοβιογραφία
* *Boyhood: Scenes from Provincial Life* (Παιδική ηλικία : Σκηνές της επαρχιακής ζωής) (1997)  
* *Youth: Scenes from Provincial Life II* (Νεότητα: Σκηνές της επαρχιακής ζωής, 2)(2002)  
* *Summertime* (Καλοκαίρι) (2009)

## Παραπομπές


Κατηγορία:Βραβευμένοι με Νόμπελ Λογοτεχνίας
Κατηγορία:Νοτιοαφρικανοί συγγραφείς
Κατηγορία:Αυστραλοί συγγραφείς
Κατηγορία:Νοτιοαφρικανοί νομπελίστες
Κατηγορία:Αυστραλοί νομπελίστες
Κατηγορία:Νοτιοαφρικανοί ακτιβιστές
Κατηγορία:Αυστραλοί ακτιβιστές
Κατηγορία:Απόφοιτοι του Πανεπιστημίου του Κέιπ Τάουν
Β.Σ. Νάιπολ

Ο **Βιντιαντάρ Σουρατζπρασάντ Νάιπολ** (Vidiadhar Surajprasad Naipaul, 17 Αυγούστου 1932 -  11 Αυγούστου 2018), γνωστότερος ως **Β.Σ. Νάιπολ** (V.S. Naipaul) ή **Βίντια Νάιπολ**, ήταν συγγραφέας γεννημένος στο Τρινιντάντ, γνωστός για τα μυθιστορήματά του με έμφαση στην αποικιοκρατία της Βρετανικής αυτοκρατορίας. Τιμήθηκε με το βραβείο Νόμπελ Λογοτεχνίας το 2001 και άλλα βραβεία.

Στα ελληνικά μεταφράστηκαν τα έργα του *Mr.Stone and the Khights companion* (Ο κ.Στόουν και οι σύντροφοι των Ιπποτών, μετάφρ. Χρ.Μπάμπου-Παγκουρέλη, "Γκοβόστης") και *Guerrillas* (Αντάρτες, μετάφρ. Κ. Χριστοδούλου, "Γκοβόστης").

## Παραπομπές
  

Κατηγορία:Βραβευμένοι με Νόμπελ Λογοτεχνίας
Κατηγορία:Ινδοί συγγραφείς
Νεανική επιχείρηση

μικρογραφία|Νεανικές επιχειρήσεις
Μια **νεανική επιχείρηση** είναι μια μη-κερδοσκοπική οργάνωση αποκλειστικά διαχειριζόμενη από σπουδαστές. Ανάλογα με το πεδίο σπουδών τους, οι σπουδαστές προσφέρουν υπηρεσίες συμβουλευτικής στην αγορά. Κατά αυτό τον τρόπο, αποδεχόμενοι μοναδικές δυνατότητες μάθησης κάνοντας επαγγελματική εγχειρηματική δουλειά και αναλαμβάνοντας την διαχείριση μικρών έως μεσαίων επιχειρήσεων από την άλλη, οι σπουδαστές προσθέτουν πρακτική εμπειρία στις θεωρητικές τους ικανότητες. Οι περισσότερες Νεανικές Επιχειρήσεις συνδέονται με πανεπιστήμια και σχολεία.

## Ιστορία
* 1967: Ίδρυση της πρώτης Νεανικής Επιχείρησης στη Γαλλία.
* 1992: Ίδρυση της JADE, της Ευρωπαϊκής Ομοσπονδίας Νεανικών Επιχειρήσεων, ώστε να συνδεθούν οι Εθνικές Ομοσπονδίες. Βρίσκεται στις Βρυξέλλες.

## Δείτε επίσης
* JADE Hellas

Κατηγορία:Επιχειρήσεις
Πόλεμος Λιβάνου 2006

thumb|right|300px|Περιοχές που επλήγησαν από τις συγκρούσεις και βομβαρδισμούς.

Ο **πόλεμος του Λιβάνου το 2006** - γνωστός στο Λίβανο ως **Πόλεμος του Ιούλη** (, *Ḥarb Tammūz*) και στο Ισραήλ ως **Δεύτερος πόλεμος του Λιβάνου**  (, *Milhemet Levanon HaShniya*) - διάρκειας 34 ημερών,  διεξήχθη στα εδάφη του βορείου Ισραήλ και του Λιβάνου, ανάμεσα στην ένοπλη πτέρυγα της οργάνωσης Χεζμπολάχ και τις Ισραηλινές Αμυντικές Δυνάμεις (IDF). Ο πόλεμος ξεκίνησε στις 12 Ιουλίου του 2006, έληξε ανεπίσημα στις 14 Αυγούστου όταν τέθηκε σε εφαρμογή το ψήφισμα-απόφαση του ΟΗΕ για κατάπαυση πυρός, και επίσημα στις 8 Σεπτεμβρίου του 2006 όταν το κράτος του Ισραήλ ήρε τον ναυτικό αποκλεισμό του Λιβάνου. 

Στις 12 Ιουλίου του 2006, η Χεζμπολάχ ξεκίνησε την *Επιχείρηση «Αληθινή Υπόσχεση»*, ονομαζόμενη από μια «υπόσχεση» του αρχηγού της Σεΐχη Χασάν Νασράλα να αιχμαλωτίσει Ισραηλινούς στρατιώτες και να τους ανταλλάξει με τρεις Λιβανέζους κρατουμένους υπό την κατοχή του Ισραήλ. Η επιδρομή τις πρώτες πρωινές ώρες στο ισραηλινό έδαφος κατέληξε με οκτώ Ισραηλινούς στρατιώτες νεκρούς και δύο αιχμαλωτισμένους. Το Ισραήλ απάντησε τότε με την *Επιχείρηση «Δίκαιη Ανταμοιβή»*, αργότερα μετανομαζόμενη σε *Επιχείρηση «Αλλαγή Κατεύθυνσης»*. 

Υπάρχουν αιτιάσεις διεθνώς κατά των Ισραηλινών για χρήση υπερμέτρης βίας ενώ σύμφωνα με πολιτικούς αναλυτές η φαινομενικά περίεργη ως προς το εύρος της πολεμική απάντηση του Ισραήλ, οφείλεται σε προηγούμενη συνενόηση σε υψηλό επίπεδο με τις Η.Π.Α. η οποία αποσκοπεί σε βαθμιαία αποδυνάμωση της Συρίας και του Ιράν. Ο ίδιος ο Αμερικανός πρόεδρος Μπους, έχει κατ'επανάληψη δηλώσει ότι πραγματική αιτία της σύρραξης είναι η Χεζμπολάχ, η οποία καθοδηγείται και ελέγχεται από τη Συρία και το Ιράν. Σύμφωνα με τις ίδιες πηγές ως πιθανή αιτία αποδίδεται ο φόβος των Η.Π.Α. για τη μετεξέλιξη του Ιράν σε πυρηνική δύναμη.

## Παραπομπές


## Εξωτερικοί σύνδεσμοι
* 

Λιβανου 2006
Πολεμος Λιβανου 2006
Πολεμος Λιβανου 2006
Κόπρος του Αυγεία

Η **Κόπρος του Αυγείου** ήταν η κοπριά που είχε συγκεντρωθεί στους τεράστιους στάβλους του βασιλιά της Ήλιδος Αυγεία με τα 3.000 βόδια, οι οποίοι δεν είχαν καθαρισθεί επί πολλά (αναφέρεται και 30) χρόνια. Το καθάρισμα αυτών των στάβλων από όλη την κοπριά μέσα σε μία μόνο ημέρα ήταν ο πέμπτος άθλος του Ηρακλή.

Ο Ηρακλής παρουσιάσθηκε στον Αυγεία και, αποκρύπτοντας τη διαταγή του Ευρυσθέα για τον άθλο, προσφέρθηκε να καθαρίσει τους στάβλους σε μία ημέρα με αντάλλαγμα το ένα δέκατο του κοπαδιού. Ο Αυγείας κορόιδεψε τον ήρωα για την προσφορά του, όμως δέχθηκε τη συμφωνία και έθεσε τον πρωτότοκο γιο του, τον Φυλέα, ως μάρτυρα.

Ο Ηρακλής καθάρισε την κοπριά σκάβοντας δύο χαντάκια στα θεμέλια των στάβλων και στρέφοντας μέσα από αυτά τα νερά του Πηνειού και του Αλφειού προς τους στάβλους. Τα νερά των δύο αυτών ποταμών (κατ' άλλους μόνο του Πηνειού) παρέσυραν όλη την κοπριά.

Αφού τελείωσε το έργο του μέσα στην προκαθορισμένη προθεσμία, ο Ηρακλής ζήτησε από τον βασιλιά την αμοιβή του, όμως εκείνος αρνήθηκε να του τη δώσει, επειδή στο μεταξύ είχε πληροφορηθεί ότι ο ήρωας στην πραγματικότητα εκτελούσε τις διαταγές του Ευρυσθέα. Στη δίκη που ακολούθησε για να λυθεί η διαφορά, ο Φυλέας κατέθεσε υπέρ του Ηρακλή αναφέροντας την υπόσχεση του πατέρα του. Πριν ανακοινωθεί η απόφαση, ο Φυλέας και ο Ηρακλής εκδιώχθηκαν από την Ήλιδα με βασιλική διαταγή του Αυγεία. Ο πρώτος πήγε στο νησί Δουλίχιο και ο ήρωας στην πόλη Ώλενο. Αρκετά χρόνια αργότερα ο Ηρακλής επέστρεψε στην Ήλιδα, κατέκτησε την πόλη και θανάτωσε τον Αυγεία.
## Πηγές
* "Ελληνική Μυθολογία, Ηρακλής - Πανελλήνιες Εκστρατείες" μέρος Ά, Εκδοτική Αθηνών, 2014, σελ. 44-46.

Κατηγορία:Άθλοι του Ηρακλή
Κατηγορία:Αρχαία Ηλεία
Αθανάσιος Διάκος Φωκίδας

Ο **Αθανάσιος Διάκος** (Άνω Μουσουνίτσα) είναι οικισμός στην Στερεά Ελλάδα και την Περιφερειακή Ενότητα Φωκίδας.****

## Γενικά στοιχεία - αξιοθέατα
Ο οικισμός είναι έδρα ομώνυμης τοπικής κοινότητας, που υπάγεται στο Δήμο Δελφών του Νομού Φωκίδας. Είναι κτισμένος σε υψόμετρο 960 μέτρων στις ανατολικές πλαγιές των Βαρδουσίων στην καρδιά της Ρούμελης. Η γύρω από το χωριό περιοχή είναι κατάφυτη από έλατα, καστανιές, καρυδιές, βελανιδιές, κέδρα και πλατάνια ενώ μέσα από το χωριό περνά παραπόταμος του Μόρνου. Ο πληθυσμός του σύμφωνα με την Απογραφή 2021 είναι 272 κάτοικοι. Η τοπική κοινότητα Αθανασίου Διάκου είναι χαρακτηρισμένη ως αγροτικός ορεινός οικισμός, με έκταση 41,964 χμ² (2011).

Από τον Αθανάσιο Διάκο καταγόταν ο πατέρας του ήρωα της επανάστασης του 1821 Αθανασίου Διάκου, αν και αυτό δεν έχει τεκμηριωθεί. Το χωριό μετονομάστηκε από Άνω Μουσουνίτσα σε Αθανάσιο Διάκο το έτος 1959 σύμφωνα με Φύλλο Εφημερίδας της Κυβερνήσεως της εποχής.

Στην Πλατεία του χωριού δεσπόζει ο ανδριάντας του εθνικού ήρωα που εγκαταστάθηκε εκεί από τον Πλαστήρα το 1922 προς τιμήν της επετείου των 100 χρόνων από την Επανάσταση του 1821, ώστε να τιμηθεί αφενός ο τόπος καταγωγής του ήρωα και αφετέρου μέρος των κατοίκων που μετείχε στο 5/42 σύνταγμα ευζώνων ή Σεϊτάν ασκέρ (*seytanasker*:στρατός του διαβόλου) όπως ονομαζόταν από τους Τούρκους, εξαιτίας του πανικού που προκαλούσε με τα αιφνιδιαστικά του χτυπήματα. Το χωριό προσεγγίζεται είτε μέσω Άμφισσας και Λιδωρικίου είτε μέσω Αμφίκλειας και Καλοσκοπής.

Στον Αθανάσιο Διάκο υπάρχει από το 2009 Ιστορικό Μουσείο που στεγάζεται στο ανακαινισμένο κτίριο του χωριού. Μέσα από το χωριό περνά το Ευρωπαϊκό Μονοπάτι Ε4 ενώ από αυτό ξεκινούν πεζοπορικές διαδρομές για τις κορυφές των Βαρδουσίων (τον Κόρακα - υψόμετρο 2.495 μέτρα) και δύο ορειβατικά καταφύγια στα 1.750 και 2.014 μέτρα αντίστοιχα.

## Πληθυσμός

## Συλλογή

## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φωκίδας
Αθανασιος Διακος
Μόσοβτσε

Το **Mόσοβτσε (Mošovce)** είναι ένα από τα μεγαλύτερα χωριά στην περιοχή Τύριετς (Turiec) της Σλοβακίας.

Στο παρελθόν, το Mošovce ήταν σημαντικό κέντρο τεχνών της περιοχής Turiec. Σήμερα το Mošovce μπορεί να χαρακτηριστεί ως μια σημαντική τουριστική περιοχή.

thumb|right|300px|Η αρχική αρχιτεκτονική των σπιτιών σε Mošovce

## Δημογραφία

## Αξιοθέατα
Ένα από τα πιο αξιοπρόσεκτα μνημεία είναι ένα φεουδαρχικό σπίτι στυλ ροκοκό-κλασσικό από το δεύτερο μισό του 18ου αιώνα με ένα εκτενές αγγλικό πάρκο. Άλλες περιοχές στην πόλη περιλαμβάνουν: Ο τόπος γεννήσεως του Ján Kollár, μια νεογοτθική καθολική εκκλησία με έναν πολύτιμο βωμό, μια λουθηρανική εκκλησία που χτίστηκε το 1784, ένα μαυσωλείο που φιλοξενεί τώρα το μουσείο των τεχνών, ένα θερμοκήπιο Art-Nouveau, και ένα περίπτερο κήπων από το 1800.

## Πολιτισμός και παραδόσεις
Στο Mošovce έχουν γεννηθεί πολλές σημαντικές προσωπικότητες όπως: ο Frico Kafenda (1883-1963), συνθέτης η Anna Lacková-Zora (1899-1988), συγγραφέας ο Štefan Krčméry (1892-1955), λογοτεχνικός κριτικός, ιστορικός, και ποιητής ο Júr Tesák Mošovský, μπαρόκ θεατρικός συγγραφέας και ο Miloslav Schmidt, ο ιδρυτής των ερασιτεχνικών πυροσβεστικών σωμάτων στη Σλοβακία.

Πιθανώς το σημαντικότερο πρόσωπο γεννημένο στο Mošovce, είναι ο μεγάλος σλάβος ποιητής, φιλόσοφος, και προτεστάντης ιεροκήρυκας, Ján Kollár (1793-1852), ο οποίος επηρέασε πολύ τη λογοτεχνία τουλάχιστον δυο εθνών με την ποιητική σύνθεσή του Slávy Dcera. Η εργασία του είναι η βάση και μια κινητήρια για τους σύγχρονους πατριώτες και τα εθνικά ενεργά στελέχη. Έχει μεταφραστεί σε διάφορες σλαβικό, καθώς επίσης και μη-σλαβικές γλώσσες.

## Φωτογραφίες

Image:Kastielmosovce.jpg|Στυλ ροκοκό-κλασσικός σπίτι φέουδων σε Mošovce
Image:Kostolmosovce1.jpg|Λουθηρανική εκκλησία σε Mošovce
Image:Kostolmosovce2.JPG|Καθολική εκκλησία σε Mošovce
Image:Kaplnka-Mosovce.jpg|Νεογοτθικό παρεκκλήσι, πιο πρόσφατο μαυσωλείο, τώρα ένα μουσείο σε Mošovce
Image:Mosovce.jpg|Κάλυψη των όπλων - Mošovce
Image:Vlajka-Mosovce.jpg|Η σημαία - Mošovce
Image:Mapa-Mosovce.png|Mošovce


## Παραπομπές


## Εξωτερικοί σύνδεσμοι
* 
* επίσημη περιοχή
* Φυλλάδιο τουριστών
* Πληροφορίες για Mošovce 
* Drienok

Κατηγορία:Χωριά της Σλοβακίας
Γιάννης Δυοβουνιώτης

Ο **Γιάννης Ξύκης** ή **Δυοβουνιώτης** (1757 - 1831) ήταν Έλληνας οπλαρχηγός της Στερεάς, γεννημένος στο χωριό Δύο Βουνά της Φθιώτιδας, γιος της Τριανταφυλλιάς και του Κώστα Ξύκη.

Σε ηλικία 13 ετών είδε τον πατέρα του κρεμασμένο από τους Τούρκους, γεγονός που επηρέασε καθοριστικά τη μετέπειτα πορεία του. Έφηβος ακόμη πήγε στο αρματολίκι του Αντρίκου Βερούση και έγινε πρωτοπαλίκαρο.

Πολέμησε το 1770 τους Τουρκαλβανούς κατά την επανάσταση των Ορλόφ. Έγινε γρήγορα ονομαστός για τη δράση και τις ικανότητές του, πραγματικό φόβητρο για τους Τούρκους, οι οποίοι του ανέθεσαν το αρματολίκι της Μπουστουνίτσας (Μενδενίτσας). Αργότερα ο Αλή πασάς αναγκάστηκε να του δώσει το αρματολίκι του Ζητουνίου και των Σαλώνων.

Παντρεύτηκε την κόρη της ισχυρής οικογένειας των Γιολδάσηδων, αποκτώντας έναν γιο, τον Γεώργιο.

Μυήθηκε στη Φιλική Εταιρεία και με την έναρξη της Επανάστασης ύψωσε τη σημαία στη Μενδενίτσα την 8η Απριλίου 1821, μαζί με τους Αθανάσιο Διάκο και Πανουργιά, και με τη βοήθεια του Κομνά Τράκα κυρίεψε το κάστρο της. Αγωνίστηκε ασταμάτητα, παίρνοντας μέρος σε όλες τις μάχες, μέσα και έξω από τα όρια της Ρούμελης, χωρίς ποτέ να αναμειχθεί στις πολιτικές ίντριγκες.

Σημαντικότερη στιγμή του υπήρξε το ευφυές σχέδιό του για την αναχαίτιση της στρατιάς του Μπεχρέμ πασά στη θέση Βασιλικά, στις 26 Αυγούστου 1821. Ο Δυοβουνιώτης, με τους άλλους οπλαρχηγούς της Στερεάς, περίμενε τη στρατιά στα στενά των Βασιλικών και κυριολεκτικά την αποδεκάτισε. Η νίκη στα Βασιλικά ανέτρεψε τα σχέδια των Τούρκων για ενίσχυση της πολιορκημένης Τριπολιτσάς και κατάπνιξη της Επανάστασης. Του απονεμήθηκε τιμητικά ο βαθμός του στρατηγού.

## Πηγές
* Φωκίδα Net 

Κατηγορία:Οπλαρχηγοί του 1821
Γέφυρα της Αλαμάνας

Η **Γέφυρα της Αλαμάνας** είναι ονομασία γέφυρας του Σπερχειού ποταμού που βρίσκεται 3 χλμ. δυτικά των Θερμοπυλών. Εκεί ο Αθανάσιος Διάκος, μία από τις μεγαλύτερες ηρωικές μορφές του πρώτου έτους της Ελληνικής επανάστασης του 1821 κατά του Οθωμανικού ζυγού, επέλεξε ν΄ αναμετρηθεί με το ασκέρι του Ομέρ Βρυώνη που κατευθύνονταν στην Αττική. Στην ομώνυμη μάχη που ακολούθησε στις 23 Απριλίου του 1821 συνελήφθη από τους Τούρκους όπου και βρήκε μαρτυρικό θάνατο με ανασκολοπισμό.

## Βιβλιογραφία
*Κώστας Παπαχρίστου, «Η γέφυρα της Αλαμάνας», Δελτίον της Ιστορικής και Εθνολογικής Εταιρείας της Ελλάδος, τομ.23, σελ.19-40.

Αλαμανας
Αλαμανας
Αλαμανας
Νικόλαος Στουρνάρης

Ο **Νικόλαος Στουρνάρας (μετέπειτα Στουρνάρης)** (1778-1826) ήταν οπλαρχηγός, αγωνιστής της Επανάστασης του 1821, με καταγωγή από τα Στουρναραίικα Τρικάλων. Το αρματολίκι του ήταν στην περιοχή του Ασπροποτάμου και σε όλη τη διάρκεια της περιόδου του Αλή Πασά ήταν ονομαστό κέντρο ένοπλων σωμάτων.

## Βιογραφικά στοιχεία
Ο Στουρνάρης έδρασε κατά την Επανάσταση κυρίως στη Δυτική Στερεά. Μυήθηκε στη Φιλική Εταιρεία και συμμετείχε στη σύσκεψη των οπλαρχηγών της Στερεάς που έγινε στις αρχές του 1821 στη Λευκάδα. Μετείχε ενεργά στην επανάσταση στον Ασπροπόταμο και πολέμησε επίσης στη Στερεά και την Πελοπόννησο, διακριθείς ιδιαίτερα στο Βουργαρέλι το 1824. Το αρματολίκι του στον Ασπροπόταμο υπήρξε θρυλικό.

Μετά την καταστολή της επανάστασης στον Όλυμπο το 1822, ο Στουρνάρης συγκέντρωσε γύρω του όσους επαναστάτες και φιλέλληνες διέφυγαν. Συνεργάστηκε με τον Καραϊσκάκη την άνοιξη του 1823 στην αντίσταση εναντίον των Οθωμανών, που επεδίωκαν το "*προσκύνημα*" των αρματολών στη Στερεά και τη Θεσσαλία. Συμμετείχε στις μάχες εναντίον της στρατιάς του Ομέρ Βρυώνη στη Δυτική Στερεά το 1823 και το 1824. Πήρε μέρος στη Γ΄ Συνέλευση της Δυτικής Χέρσου Ελλάδος στο Ανατολικό.

Υπήρξε ονομαστός για τον πατριωτισμό και την ανδρεία του. Σκοτώθηκε ηρωικά κατά την Έξοδο του Μεσολογγίου.

## Παραπομπές


## Πηγές

* Ένθετο εφημερίδας Ελευθεροτυπία, Ε/Ιστορικά - Οι οπλαρχηγοί της Στερεάς Ελλάδας, 29 Νοεμβρίου 2001

Σ
Δυοβουνιώτης

Με το όνομα **Δυοβουνιώτης** μπορεί να αναφέρεται κάποιο από τα εξής πρόσωπα:

* Ο Γιάννης Δυοβουνιώτης, (1769-1831) Έλληνας αρματολός και αγωνιστής του 1821 από τη Στερεά Ελλάδας από το χωριό Δύο Βουνά της Φθιώτιδας
* Ο Γεώργιος Δυοβουνιώτης, (1798-1880) αγωνιστής του 1821, στρατιωτικός και πολιτικός της νεοσύστατης Ελλάδας, πληρεξούσιος, βουλευτής, γερουσιαστής, γιος του προηγούμενου
*Ο Γεώργιος Δυοβουνιώτης (1868-1942), νομικός από το Μεσολόγγι
Στυμφαλίδες Όρνιθες

Οι **Στυμφαλίδες όρνιθες**, δηλαδή τα «πουλιά της Στυμφαλίας», ήταν ανθρωποφάγα πουλιά με χάλκινα ράμφη, νύχια και φτερά, των οποίων η εξόντωση ήταν ο έκτος άθλος του Ηρακλή.

Οι Στυμφαλίδες όρνιθες διώχθηκαν από τους λύκους διά μιας χαράδρας κοντά στον Ορχομενό της Αρκαδίας και είχαν καταφύγει στη λίμνη Στυμφαλία της ορεινής Κορινθίας, συνιστώντας απειλή για τους ανθρώπους, τα κοπάδια και τις σοδειές. Ο Ηρακλής δεν γνώριζε πώς να τις κάνει να βγουν από την πυκνή βλάστηση της λίμνης, αλλά η θεά Αθηνά, (παρθένα θεά της σοφίας και της πολεμικής τέχνης) του έδωσε κρόταλα από χαλκό σφυρηλατημένα στο εργαστήρι του Ηφαίστου, (θεός του σιδήρου, του μετάλλου και του χαλκού) τα οποία κροτάλισε ο ήρωας από ένα ύψωμα δίπλα στη λίμνη. Με τον τρόπο αυτό τα πουλιά ξεσηκώθηκαν τρομαγμένα και ο Ηρακλής εξολόθρευσε κάποια ενώ τα υπόλοιπα κατέφυγαν στο νησί του Άρεως όπου αντιμετωπίστηκαν αργότερα από τους Αργοναύτες κατά τη διέλευσή τους με προορισμό την Κολχίδα.

## Πηγές
* "Ελληνική Μυθολογία, Ηρακλής - Πανελλήνιες Εκστρατείες" μέρος Ά, Εκδοτική Αθηνών, 2014, σελ. 42-43.

Κατηγορία:Άθλοι του Ηρακλή
Κατηγορία:Όντα της ελληνικής μυθολογίας
Ντάνιελ Ουίλιαμς

Ο **Σερ Ντάνιελ Ουίλιαμς** (Sir Daniel Charles Williams, 4 Νοεμβρίου 1935 - 2 Οκτωβρίου 2024) ήταν  πολιτικός και δικηγόρος από τη Γρενάδα. Διετέλεσε Γενικός Κυβερνήτης της χώρας από το 1996 ως το 2008.

## Βιογραφία
Γεννήθηκε στον Άγιο Δαβίδ στις 4 Νοεμβρίου 1935. Ξεκίνησε την καριέρα του ως δάσκαλος σε σχολεία στη γενέτειρά του και έφτασε στο βαθμό του υποδιευθυντή. Τις δεκαετίες του 1950 και 1960 εργάστηκε στο Λονδίνο ως δημόσιος υπάλληλος. Το 1967 απέκτησε πτυχίο Νομικής από το Πανεπιστήμιο του Λονδίνου και δίπλωμα δικηγόρου (*Barrister-at-Law Certificate*) από το Συμβούλιο Νομικής Εκπαίδευσης στο Λονδίνο. Το 1969 άρχισε να δικηγορεί ιδιωτικά. Την περίοδο από το 1970 ως το 1974 διορίστηκε εισαγγελέας στην Αγία Λουκία και το 1974-84 εργάστηκε ξανά ως ιδιώτης. 

Είχε συγγράψει αρκετά βιβλία. 

## Πολιτική καριέρα
Διετέλεσε Υπουργός Υγείας, Χωροταξίας και Περιβάλλοντος, επίσης Υπουργός επί Γυναικείων Υποθέσεων (1984-1987), Υπουργός Δικαιοσύνης και γενικός εισαγγελέας (1988-89).  Στα μέσα της δεκαετίας του 1980 εξελέγη βουλευτής. Το 1990-1995 επέστρεψε στη δικηγορία ως ιδιώτης.

## Κυβερνήτης της Γρενάδας
Το 1996 διορίστηκε σύμβουλος της Βασίλισσας. Αργότερα, διορίστηκε Κυβερνήτης της Γρενάδας και ανέλαβε καθήκοντα στις 9 Αυγούστου του 1996. Υπηρέτησε στο αξίωμα του Κυβερνήτη ως τις 27 Νοεμβρίου 2008, οπότε και τον διαδέχθηκε ο Καρλάιλ Γκλιν..

## Προσωπική ζωή και Θάνατος
Ήταν παντρεμένος με 4 παιδιά. 

Απεβίωσε στο Σαιντ Τζόρτζις στις 2 Οκτωβρίου 2024, σε ηλικία 89 ετών.

## Πηγές
*Βιογραφικά στοιχεία στον ιστότοπο της Μόνιμης Αντιπροσωπείας της Γρενάδας στα Ηνωμένα Έθνη.

## Παραπομπές


Κατηγορία:Γενικοί Κυβερνήτες της Γρενάδας
Γεωμετρική κεραμική

**Γεωμετρική κεραμική** ονομάζεται η αρχαία ελληνική κεραμική της περιόδου 900-700 π.Χ. περίπου λόγω των γεωμετρικών μοτίβων που τη διακοσμούσαν, με επίκεντρο την Αθήνα. Μια πρώιμη μορφή της είναι η Πρωτογεωμετρική κεραμική, που ήταν διαδεδομένη στην Ελλάδα την ακριβώς προηγούμενη περίοδο, μεταξύ 1050 και 900 π.Χ. Από το όνομα της κεραμικής που επικρατούσε ονομάζονται οι αντίστοιχες περίοδοι Πρωτογεωμετρική και Γεωμετρική, κυρίως όταν τα συμφραζόμενα αφορούν στην τέχνη.

[thumb|350px|left|Σκηνή ''πρόθεσης'' από από αττικό γεωμετρικό [Αμφορέας του Διπύλου|αμφορέα του Ζωγράφου του Διπύλου, τρίτο τέταρτο 8ου .π.Χ.]]

## Εξωτερικοί σύνδεσμοι
* Geometric Art in Ancient Greece

Κατηγορία:Αρχαιοελληνική αγγειογραφία
Το Τρίγωνο του Μίσους

***Το Τρίγωνο του Μίσους*** (αγγλικά: *Three*, γνωστό επίσης με τον τίτλο *Survival Island)* είναι ταινία του 2006 σε σενάριο και σκηνοθεσία του Στιούαρτ Ράφιλ. Πρωταγωνιστούν οι Κέλλυ Μπρουκ, Μπίλυ Ζέην και Χουάν Πάμπλο Ντι Πάτσε.

## Περίληψη
Ο Τζακ, πλούσιος επιχειρηματίας και η νεαρή όμορφη γυναίκα του Τζένιφερ, ναυαγούν κατά τη διάρκεια μιας εξωτικής κρουαζιέρας όταν το σκάφος τους πιάνει φωτιά. Η Τζένιφερ θα βρεθεί απομονωμένη σε ένα παραδεισένιο νησί μαζί με τον νεαρό και όμορφο Μανουέλ, ένα από τα μέλη του πληρώματος. Δεν θα μείνουν για πολύ μόνοι τους καθώς ο σύζυγος της Τζένιφερ εμφανίζεται μερικές μέρες μετά. Ένα επικίνδυνο ερωτικό τρίγωνο σχηματίζεται που απειλεί την ευαίσθητη ισορροπία του μικρού ειδυλλιακού κόσμου τους.

## Άλλες πληροφορίες
Η ταινία γυρίστηκε το 2003 και θα έβγαινε στις αίθουσες το 2004. Τελικά βγήκε κατευθείαν στο βίντεο το 2006. Οι ηθοποιοί Κέλλυ Μπρουκ και Μπίλυ Ζέην γνωρίστηκαν στη διάρκεια των γυρισμάτων και αργότερα αρραβωνιάστηκαν. Στα τέλη του 2005 το ζευγάρι Μπρουκ και Ζέην απαίτησαν από τους παραγωγούς την διαγραφή των γυμνών σκηνών της Μπρούκ από την τελική κόπια κάτι το οποίο τελικά δεν έγινε δεκτό. Στο DVD υπάρχουν ακέραιες όλες οι σκηνές.https://web.archive.org/web/20060515232103/http://www.celebnewswire.com/2005/09/kelly_brook_mov.html

## Παραπομπές

## Εξωτερικοί σύνδεσμοι
*
* SoundtrackCollector Soundtrack Information
* ComingSoon.net 

Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ερωτικές ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές ερωτικές ταινίες
Κατηγορία:Βιασμός σε ταινίες
Κατηγορία:Βρετανικές ανεξάρτητες ταινίες
Κατηγορία:Αμερικανικές ανεξάρτητες ταινίες
Κατηγορία:Αμερικανικές ταινίες επιβίωσης
Τειρεσίας

Το όνομα Τειρεσίας αναφέρεται στις εξής έννοιες:

*Μυθικός μάντης Τειρεσίας της αρχαιότητας.
*Σύστημα Τειρεσίας: Σύστημα διασταύρωσης οικονομικών στοιχείων για τον έλεγχο αξιοπιστίας και φερεγγυότητας των συναλλασσόμενων με τις Ελληνικές τράπεζες.
Ομφάλη

Η **Ομφάλη** σύμφωνα με την ελληνική μυθολογία ήταν κόρη του Ιαρδάνου και βασίλισσα της Λυδίας. Παντρεύτηκε τον Τμώλο και μετά τον θάνατό του βασίλεψε μόνη στη Λυδία. 

Ο μυθικός ήρωας Ηρακλής κατέληξε σκλάβος στην αυλή της μετά τον φόνο τού Ιφίτου υιού του Ευρύτου και μάλιστα λέγεται ότι την υπηρετούσε για αρκετό χρονικό διάστημα, ντυμένος γυναίκα και κάνοντας οικιακές δουλειές.

Οι ιστορικές πηγές αναφέρουν τουλάχιστον έναν γιο του Ηρακλή που απέκτησε στη Λυδία με την ίδια την Ομφάλη ή με μία σκλάβα. Ο Ηρόδοτος γράφει ότι γιος του Ηρακλή και της Ομφάλης ήταν ο Αλκαίος, βασιλιάς της Λυδίας και γενάρχης των Ηρακλειδών της Λυδίας που βασίλευσαν στη Λυδία μέχρι την εποχή που πέθανε ο Κανδαύλης (687 π.χ.). Ο Διόδωρος Σικελιώτης και ο Οβίδιος αναφέρουν το όνομα του γιου του Ηρακλή στη Λυδία σαν Λάμος. Η Βιβλιοθήκη Απολλοδώρου καταγράφει το όνομα του γιου του Ηρακλή σαν Αγέλαος. Ο Παυσανίας τέλος καταγράφει το όνομα του γιου του Ηρακλή με μία "γυναίκα από την Λυδία" σαν Τυρσηνός.

Οι τρεις βασιλικές δυναστείες που κυβέρνησαν τη Λυδία διεκδικούν την καταγωγή τους από τον Ηρακλή, ο Ηρόδοτος γράφει ότι ο γενάρχης τους που ήταν γιος του Ηρακλή, δεν ήταν απαραίτητα γιος της Ομφάλης. Ο Ηρόδοτος αναφέρει επίσης ότι οι Ετρούσκοι ήταν άποικοι από τη Λυδία, αρχηγός τους ήταν ο Τυρρηνός, αδελφός του Λυδού. Ο Διονύσιος ο Αλικαρνασσεύς είναι αρκετά σκεπτικιστής με την άποψη αυτή επειδή η γλώσσα και ο πολιτισμός των Ετρούσκων δεν είχαν καμία σχέση με τα αντίστοιχα των Λυδών. Οι μετέπειτα ιστορικοί αγνοούν τον Ηρόδοτο που καταγράφει ότι πρώτος Ηρακλείδης βασιλιάς της Λυδίας ήταν ο Άγρων ο Νίνου δισέγγονος του Αλκαίου και ο πρώτος Ηρακλείδης βασιλιάς της Λυδίας, καταγράφουν απ'ευθείας σαν πρώτους βασιλείς τον Αλκαίο, τον Βήλο και τον Νίνο. Ο Στράβων καταγράφει τον Άτυ πατέρα του Λυδού και του Τυρρηνού σαν απόγονο του Ηρακλή και της Ομφάλης. Αυτό έρχεται σε αντίθεση με όλους τους υπόλοιπους συγγραφείς που καταγράφουν τον Άτυ, τον Λυδό και τον Τυρρηνό σαν προ-Ηρακλειδείς βασιλείς ή πρίγκιπες της Λυδίας. Τα χρυσά αποθέματα του ποταμού Πακτωλού εκμεταλλεύτηκε ο τελευταίος βασιλιάς της Λυδίας Κροίσος για να γίνει ο πιο πλούσιος βασιλιάς του κόσμου, σύμφωνα με την παράδοση ο ποταμός απέκτησε τον χρυσό όταν ο θρυλικός βασιλιάς της Φρυγίας Μίδας άγγιξε τα νερά του. Ο Ευριπίδης στην τραγωδία του Βάκχαι παρουσιάζει τον Διόνυσο να διεκδικεί την καταγωγή του από τη Λυδία ενώ διατηρεί την ανθρώπινη μεταμφίεση.

## Πηγές
*Καραβίας, Γρίβας Νικόλαος. Λεξικόν των ενδόξων ανδρών της Ιστορίας των Επιστημών των Αρμάτων της Πολιτικής και των Ωραίων Τεχνών. Εκ της του Παναγίου Τάφου Τυπογραφίας των Χ. Ι. Δημητρίου, και Κ. Ιωαννίδου,1841-1842.ΑΡΒ 3278 (Β' Τόμος, σελ 93-94 -στο ηλ. αρχείο σελ. 97-98)
## Παραπομπές


Ομφαλη
Κατηγορία:Γυναίκες του Ηρακλή